Source: http://koikravimid.ee/Ravim/Gasec_Gastrocaps/1436
Timestamp: 2018-10-22 00:19:52+00:00
Document Index: 3647396

Matched Legal Cases: ['PS 10', 'PS 10', 'PS 10', 'ps 10', 'ps 10', 'ps 10', 'ps 10', 'ps 10', 'ps 10', 'ps 10', 'ps 10']

Kõik Ravimid - GASEC GASTROCAPS 10mg Gastro-resistant capsule, hard 10mg N14
GASEC GASTROCAPS 10mg Gastro-resistant capsule, hard 10mg N14 (0)
Seedekulgla ja ainevahetus > Maomahla happesusega seotud häirete raviks kasutatavad ained
Nimetus: GASEC GASTROCAPS 10mg Gastro-resistant capsule, hard 10mg N14
Toimeained: Omeprazole(O)
ATC kood A02BC01
Gasec Gastrocaps sisaldab toimeainena omeprasooli, mis vähendab maohappe produktsiooni. Gasec Gastrocaps 10 mg kapsleid kasutatakse täiskasvanutel alates 18. eluaastast mao ülihappesusega seotud sümptomite (kõrvetised, maohappe tagasivool söögitorru, ülakõhuvalu) leevendamiseks.
Arst võib Gasec Gastrocaps 10 mg kõvakapsleid määrata ka mõnel teisel omeprasooli näidustusel.
Kui pärast 14 päeva möödumist te ei tunne end paremini või tunnete end halvemini, peate võtma ühendust arstiga.
Ärge kasutage Gasec Gastrocaps’i
kui olete omeprasooli või selle ravimi mis tahes koostisosa (loetletud lõigus 6) suhtes allergiline. Kui teil on kunagi tekkinud ebatavaline reaktsioon teiste ravimite kasutamisel, teavitage sellest oma arsti või apteekrit.
Enne Gasec Gastrocaps’i kasutamist pidage nõu oma arsti või apteekriga.
kui te olete rase, planeerite rasedust või toidate last rinnaga (vt lõik Rasedus ja imetamine).
kui esineb maohaavandi kahtlus, tuleb enne omeprasoolravi alustamist välistada pahaloomulise kasvaja olemasolu, kuna ravi võib varjata kasvaja sümptomeid ja diagnoosimist edasi lükata.
palun informeerige oma arsti või apteekrit, kui teil esineb teisi haigusi, allergiaid või kui te võtate teisi ravimeid (sealhulgas käsimüügiravimeid!).
Gasec Gastrocaps’i toidu ja joogiga Koos toiduga võtmisel ei muutu Gasec Gastrocaps’i toime.
Kõrvaltoimete (peavalu ja pearingluse) tõttu võib Gasec Gastrocaps mõjutada reaktsioonikiirust, autojuhtimise ja masinate või mehhanismidega töötamise võimet.
Muud ravimid ja Gasec Gastrocaps
Gasec Gastrocaps’i toimet võivad mõjutada teised ravimid, näiteks epilepsiaravimid, teatud rahustid, seenevastased ravimid või verehüübimist takistavad ravimid.
Gasec Gastrocaps sisaldab sahharoosi
Ravim sisaldab sahharoosi. Kui arst on teile öelnud, et te ei talu teatud suhkruid, pidage enne selle ravimi võtmist nõu oma arstiga.
Täiskasvanud alates 18. eluaastast.
Tavaline annus on 10...20 mg 1 kord päevas sõltuvalt kliinilisest ravivastusest. Maksimaalne lubatud ööpäevane annus on 20 mg (2 kapslit päevas).
Piisava ravivastuse võib tagada 10 mg ööpäevas, seega võib annust kohandada individuaalselt. Ravi kestab 2...4 nädalat. Sümptomid taanduvad kiiresti.
Kui ravim ei toimi või haigusnähud ei ole taandunud pärast 2 nädalat kestnud ravi, tuleb pöörduda arsti poole ja teha täiendavad uuringud. Arsti loata ei tohi ravi kestus ületada 4 nädalat. Manustamisviis ja kasutamise kestus
Kapsleid tuleb võtta hommikul, 30 minutit enne sööki, ilma närimata ja koos umbes 200 ml veega. Neelamisraskusega patsiendid võivad kapsli avada ja võtta selle sisu mittekarboniseeritud vee või kergelt happelise joogiga (nt mahla, jogurti või hapupiimaga) segatult. Ravim tuleb sisse võtta lühikese aja (30 minuti) jooksul pärast kapsli avamist. Loputage klaasi poole klaasitäie veega ja jooge see ära. Mitte segada piima või karboniseeritud veega. Kapslit ei tohi närida ega purustada.
Arst võib Gasec Gastrocaps 10 mg kõvakapsleid määrata ka mõnel teisel näidustusel. Sellisel juhul kasutage Gasec Gastrocaps 10 mg kõvakapsleid alati täpselt nii nagu arst on teile rääkinud. Kui te ei ole milleski kindel, pidage nõu oma arsti või apteekriga.
Kui te kasutate Gasec Gastrocaps’i rohkem kui ette nähtud
Üleannustamisest tuleb otsekohe teatada arstile!
Omperasooli üleannustamise korral on tekkinud iiveldus, oksendamine, peapööritus, kõhuvalu, kõhulahtisus ja peavalu. Üksikjuhtudel on kirjeldatud ka loidust, depressiooni ja segasust. Kõik omeprasooli üleannustamisega seoses esinenud sümptomid olid mööduvad..
Kui te unustate Gasec Gastrocaps’i kasutada
Kui te lõpetate Gasec Gastrocaps’i kasutamise
Toime puudub.
Nagu kõik ravimid, võib ka Gasec Gastrocaps põhjustada kõrvaltoimeid, kuigi kõigil neid ei teki.
Gasec Gastrocaps’i võtmise ajal võivad tekkida järgmised kõrvaltoimed:
Sageli (sagedamini kui 1/100, kuid harvem kui 1/10 patsiendist) võivad tekkida peavalu, kõhukinnisus, kõhupuhitus, kõhuvalu, iiveldus, oksendamine. Muud väga harva täheldatud kõrvaltoimed on nõgestõbi, suukuivus, ähmane nägemine, meestel rindade suurenemine, tursed, naha punetus, sügelus, liigesvalu.
Pidage nõu oma arstiga, kui teil tekib mõni haigusnäht, mis võib teie arvates olla seotud raviga. Järgmiste sümptomite tekkimisel võtke otsekohe ühendust oma arstiga: märgatav tahtmatu kaalulangus, püsiv oksendamine, neelamisraskused, veri väljaheites või tume väljaheide.
Kuna Gasec Gastrocaps’i kapslid on niiskustundlikud, peab purk olema alati tihedalt suletud.
Mida Gasec Gastrocaps 10 mg sisaldab
Toimeaine on omeprasool. Üks kapsel sisaldab toimeainena 10 mg omeprasooli.
Abiained on: sahharoos, hüdroksüpropüülmetüültselluloos, dinaatriumvesinikfosfaat, kolloidne ränidioksiid, titaandioksiid (E171), metakrüülhappe C kopolümeer, trietüültsitraat, talk, želatiin, värvaine E132 (indigotiin), kollane ja punane raudoksiid (E172).
Kuidas Gasec Gastrocaps 10 mg välja näeb ja pakendi sisu
Gasec Gastrocaps 10mg gastroresistentne kõvakapsel koosneb kahest osast, millest üks on oranži ja teine helerohelist värvi. Kõvakapsli sees on valget värvi gastroresistentsed pelletid (terakesed), mis sisaldavad toimeainet.
Gasec Gastrocaps 10 mg kapsleid on pakendis 14 või 28 tükki polüetüleenpurgis.
Riia, LV-1010
EuroApteek OÜ, Võru Apteek
Kooli tn 2, Võru linn, Võru maakond
7864161
Benu Apteek Eesti OÜ, Otepää Apteek
7663769
benu.5117@benu.ee